Die SAW bestaan grotendeels uit 'n Burgermag en Kommandomag terwyl Staandemaglede maar 'n klein persentasie van die totale personeelsterkte uitmaak. Dienspligtiges vorm die grootste deel van die Voltydse Mag. Hulle aanvanklike diensplig strek oor twee jaar, gevolg deur onderskeidelik 12 en 20 jaar deeltydse diens by Burgermag of Kommando eenhede wat dwarsoor die land by strategiese punte gelee is.
Na 'n opleidingstydperk van ses tot elf maande, word dienspligtiges vir die oorblywende gedeelte van hul aan­vanklike diensplig na operasionele en ander eenhede of hoofkwartiere uitgeplaas. Die aanvanklike dienspligtydperk word verder opgevolg deur 'n diensverpligting van 720 dae oor 12 jaar in 'n Burgermag of Kommandoeenheid.
Gedurende hierdie tydperk kan hulle net vir diens opgeroep word indien omstandighede dit vereis en die Minister van Verdediging dit goedgekeur net. Hierna kan lede tot hul 55ste lewensjaar vir militere diens in die Kommandomag opgeroep word vir 'n jaarlikse diensverpligting van 12 dae.
Die kommando's het insgelyks 'n lang tradisie en het hul oorsprong gehad in 'n tyd toe elke verafgelee gemeenskap vir sy eie verdediging verantwoordelik was. Hierdie een­hede is dwarsoor die land versprei.
Die SAW is nie 'n organisasie wat net vir die man toeganklik is nie. Vroue word reeds sedert 1970 in 65 berpepsindelings in 'n ondersteunende rol in die onderskeie Weermagsdele aangewend. Hulle dien in die Staande Mag, die Burgermag en die Kommandomag. Ook hier word geen onderskeid getref ten opsigte van diens voorwaardes en bevorderingsvooruitsigte nie.